**PITANJA I ODGOVORI – PDP**

[**www.strukturnifondovi.hr**](http://www.strukturnifondovi.hr)

|  |  |
| --- | --- |
| **FOND: Fond solidarnosti Europske unije** | **NADLEŽNO TIJELO: Ministarstvo gospodarstva i održivog razvoja** |
| **NAZIV POZIVA: Vraćanje u ispravno radno stanje infrastrukture i pogona u području vodoopskrbe i upravljanja otpadnim vodama** | **ROK ZA PODNOŠENJE PP:**  **ROK ZA ODGOVOR NA PITANJE (UzP): 7 radnih dana** |
| **OZNAKA POZIVA: FSEU.2022.MINGOR.03** |  |
| **TIP NATJEČAJA: Ograničeni postupak** |  |

*\* napomena nadležnom tijelu: U skladu sa Pravilima FSEU, nadležno tijelo dužno je odgovarati na pitanja potencijalnih prijavitelja do roka navedenog u tablici, osim kada rokovi definirani Uputama za prijavitelje (UzP) uvjetuju davanje odgovora u kraćem vremenskom razdoblju (npr. UzP navodi rok za objavu odgovora 7 kalendarskih dana (KD) od postavljenog pitanja a Pravila FSEU predviđaju duži rok u kojem se odgovara na postavljena pitanja), tada prioritet ima rok iz UzP-a.*

Objavljeni odgovori dopunjuju i detaljnije pojašnjavaju dokumentaciju Poziva na dostavu projektnih prijedloga (PDP). Odgovor na pojedino pitanje mora biti eksplicitan, ali u svojoj cjelini ili djelomično smije sadržavati jasne i nedvosmislene reference na odgovor uz neko drugo pitanje.

U interesu jednakog postupanja, nadležno tijelo ne može dati prethodno mišljenje u svezi s prihvatljivošću prijavitelja, operacije ili određenih aktivnosti i troškova te ne može zamijeniti niti prejudicirati ishod pojedinih faza postupka dodjele kako su opisane u UzP-u. Slijedom navedenog, nadležno tijelo nije u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. U slučaju takvih pitanja, odgovor nadležnog tijela će upućivati na relevantni dio dokumentacije PDP-a.

|  |  |  |
| --- | --- | --- |
|  | **VERZIJA: 1.** | **1.0** |
|  | **OBJAVA SVIH PITANJA/ODGOVORA IZ VERZIJE 1.:** | **Prvi set pitanja i odgovora** |
| **RB** | **DATUM ZAPRIMANJA PITANJA: 11.01.2022.** | **DATUM ODGOVORA NA PITANJE: 26.01.2022.** |
|  | 1. Je li prihvatljivo sufinanciranje plaća djelatnika zaposlenih u navedenom pravnom subjektu koji bi radili na upravljanju projektom i administraciji? Ili su prihvatljivi isključivo troškovi usluga vanjskih stručnjaka? 2. Ukoliko je građevina oštećena u potresu do te mjere da je predviđena za rušenje, može li se ista ponovo izgraditi na drugoj lokaciji? 3. Ukoliko je radno vozilo (konkretno caddy N1 kategorije) oštećen u potresu, je li moguća nabava novog vozila poboljšanih karakteristika, npr. električno radno vozilo? 4. U točci 2.4. Poziva je navedeno "Prijavitelj može prijaviti i projektni prijedlog koji je bio financiran sredstvima JLS i Hrvatskih voda uz uvjet da sredstva dobivena iz FSEU doznače JLS/Hrvatskim vodama u roku od 8 dana po primitku istih na svoj račun.", a u napomeni točke 2.11. "Troškovi koju su već plaćeni sredstvima iz Državnog proračuna i drugih javnih izvora prije sklapanja Ugovora, a plaćeni su za aktivnosti provedene od 28. prosinca 2020. godine moraju se iskazati u prijavi operacije. To se odnosi na troškove povezane s prihvatljivim aktivnostima 1. 2. i 3. te troškove povezane s građevinama koje su bile osigurane te im je isplaćena osigurana svota. Ti troškovi neće biti dodatno plaćeni jer bi predstavljali dvostruko financiranje no moraju se navesti u prijavi, izuzev okolnosti navedenih pod točkom 1.6. Dvostruko financiranje." - znači li navedeno da se troškovi koje su platili JLS/Hrvatske vode MOGU navesti, a ostala javna sredstva MORAJU navesti? 5. Točkom 2.6. Poziva je navedeno kako je projektni prijedlog prihvatljiv ukoliko udovoljava svim kriterijima prihvatljivosti, među ostalim i: "Prihvatljiva su ulaganja u građevine za koje je izrađen nalaz od strane ovlaštenog inženjera građevinske ili druge odgovarajuće struke (projektanta) ili nalaz sudskog vještaka građevinske ili druge odgovarajuće struke, te, ako je primjenjivo, za koju postoji fotodokumentacija kao dokaz o oštećenju građevine ili njezinih dijelova" - znači li to da za svaku aktivnost ili skupinu aktivnosti sanacije MORA postojati navedeni nalaz? Što ukoliko prijavitelj posjeduje nalaze samo za neke skupine aktivnosti, ali ne za sve detaljne vrste i skupine sanacija (npr. nalazi vještaka za općenitu štetu nastalu na vodnoj infrastrukturi)? | S obzirom na pravila poziva, nismo u mogućnosti odgovarati na pitanja koja zahtijevaju ocjenu prihvatljivosti konkretne operacije, konkretnog prijavitelja, konkretnih aktivnosti, konkretnih troškova i slično. Stoga nismo u mogućnosti odgovoriti na pitanja 1.-3.  4. Može se prijaviti i projektni prijedlog koji je bio financiran sredstvima JLS i Hrvatskih voda, s time da se sredstva dobivena iz FSEU moraju doznačiti JLS/Hrvatskim vodama. Slijedom navedenog, moraju se navesti i troškovi koje su sufinancirale Hrvatske vode i/ili JLS ukoliko ih je bilo.  5. Za svaku aktivnost ili skupinu aktivnosti sanacije mora postojati nalaz od strane ovlaštenog inženjera građevinske ili druge odgovarajuće struke (projektanta) ili nalaz sudskog vještaka građevinske ili druge odgovarajuće struke, te, ako je primjenjivo, fotodokumentacija kao dokaz o oštećenju građevine ili njezinih dijelova. Nalaz vještaka za općenitu štetu nastalu na vodnoj infrastrukturi bi svakako trebao detaljno razraditi i dijelove za koje se podnosi projektna prijava. |
| **RB** | **DATUM ZAPRIMANJA PITANJA: 16.01.2022.** | **DATUM ODGOVORA NA PITANJE: 26.01.2022.** |
| 1. **1** | Sukladno prihvatljivim troškovima iz grupe 3. koji su definirani na str 17-19, je li moguće u sklopu poziva pripremati dokumentaciju ili izvoditi radove na zgradi (građevini) javnog isporučitelja vodnih usluga? | U sklopu javnog poziva je moguće i pripremati dokumentaciju ili izvoditi radove na zgradi (građevini) javnog isporučitelja vodnih usluga. |